Тамыздан бастап елордада 10 мың мұғалім қашықтан оқытудың онлайн курсын оқиды
DATE: 12:11, 20 Шілде 2020 | GMT +5
TITLE: Тамыздан бастап елордада 10 мың мұғалім қашықтан оқытудың онлайн курсын оқиды
URL: https://kaz.inform.kz/news/tamyzdan-bastap-elordada-10-myn-mugalim-kashyktan-okytudyn-onlayn-kursyn-okidy_a3674490/
META: DATE: 12:11, 20 Шілде 2020 | GMT +5
TOTAL WORDS: 125
AUTHOR(S):
TEXT: «Тамыз айынан бастап 9958 білім ұйымының педагогтары Назарбаев Зияткерлік мектептерінің «Педагогикалық шеберлік орталығы» әзірлеген «Қашықтан оқытуды үйренемін» атты онлайнкурсты оқиды», - деді Шолпан Қадырова қала әкімдігінің Facebook парақшасында өткен баспасөз мәслихатында. Курс 5 модульден тұрады. Курс ұзақтығы – 40 академиялық сағат. Өткізу форматы – асинхронды. Бұл тыңдаушыларға өз бетінше оқудың уақыты мен қарқынын таңдауға мүмкіндік береді. Курстар Stepik білім платформасында өтеді. «Онлайн-курстың әр тақырыбы мұғалімдердің өз бетінше зерделеуі үшін өзекті материалдар мен ресурстарды қамтиды. Педагогтар курста қашықтан оқытудың ерекшеліктері мен түрлерін зерттеп, онлайн сабақтардың оқу үдерісін жоспарлауды, оқу жетістіктерін бағалауды үйренеді», - деді басқарма басшысы. Сонымен қатар, Нұр-Сұлтан қаласының білім беруді жаңғырту орталығы тамыз айының бірінші және екінші аптасында «Цифрлық педагогика: оқыту және тәжірибе» тақырыбында онлайн-оқыту өткізуді жоспарлап отыр. Бұл оқытумен 12 480 педагог қамтылады
